CELEX: 32011R0193
Language: el
Date: 2011-02-28 00:00:00
Title: Κανονισμός (ΕΕ) αριθ. 193/2011 της Επιτροπής, της 28ης Φεβρουαρίου 2011 , για την εφαρμογή του κανονισμού (ΕΚ) αριθ. 1445/2007 του Ευρωπαϊκού Κοινοβουλίου και του Συμβουλίου όσον αφορά το σύστημα ποιοτικού ελέγχου που χρησιμοποιείται για τις ισοτιμίες αγοραστικής δύναμης  Κείμενο που παρουσιάζει ενδιαφέρον για τον ΕΟΧ

1.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 56/1
            
         ΚΑΝΟΝΙΣΜΌΣ (ΕΕ) αριθ. 193/2011 ΤΗΣ ΕΠΙΤΡΟΠΉΣ
   της 28ης Φεβρουαρίου 2011
   για την εφαρμογή του κανονισμού (ΕΚ) αριθ. 1445/2007 του Ευρωπαϊκού Κοινοβουλίου και του Συμβουλίου όσον αφορά το σύστημα ποιοτικού ελέγχου που χρησιμοποιείται για τις ισοτιμίες αγοραστικής δύναμης
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1445/2007 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2007, για τη θέσπιση κοινών κανόνων για την παροχή βασικών πληροφοριών σχετικά με τις ισοτιμίες αγοραστικής δύναμης και για τον υπολογισμό και τη διάχυσή τους (1), και ιδίως το άρθρο 7 παράγραφος 4,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1445/2007 θεσπίζει κοινούς κανόνες για την παροχή βασικών πληροφοριών σχετικά με τις ισοτιμίες αγοραστικής δύναμης και για τον υπολογισμό και τη διάχυσή τους.
            
         
               (2)
            
            
               Τα ελάχιστα ποιοτικά πρότυπα για τις βασικές πληροφορίες που πρέπει να παρέχονται από τα κράτη μέλη, τα ελάχιστα ποιοτικά πρότυπα για την επικύρωση των αποτελεσμάτων των ερευνών τιμών και οι απαιτήσεις για τις εκθέσεις και την αξιολόγηση καθορίζονται στο τμήμα 5 του παραρτήματος I του κανονισμού (ΕΚ) αριθ. 1445/2007.
            
         
               (3)
            
            
               Είναι αναγκαίο να καθοριστούν περαιτέρω τα κοινά ποιοτικά κριτήρια και η δομή των εκθέσεων ποιότητας.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού στατιστικού συστήματος,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα κοινά ποιοτικά κριτήρια και η δομή των εκθέσεων ποιότητας όσον αφορά τις ισοτιμίες αγοραστικής δύναμης, όπως προβλέπονται από τον κανονισμό (ΕΚ) αριθ. 1445/2007, καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Φεβρουαρίου 2011.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 336 της 20.12.2007, σ. 1.
   
      ΠΑΡΑΡΤΗΜΑ
      
         Κοινά ποιοτικά κριτήρια και δομή των εκθέσεων ποιότητας
      
      1.   Πλήρης κατάλογος των πηγών και μεθόδων που χρησιμοποιούνται στη διαδικασία ΙΑΔ της Eurostat («Πλήρης κατάλογος ΙΑΔ»)
      
      Προς ικανοποίηση των απαιτήσεων της παραγράφου 5.3.1 του παραρτήματος I του κανονισμού (ΕΚ) αριθ. 1445/2007, κάθε κράτος μέλος παρέχει πλήρη κατάλογο των πηγών και μεθόδων που χρησιμοποιούνται στη διαδικασία ΙΑΔ της Eurostat (εφεξής «πλήρης κατάλογος ΙΑΔ»).
      Η δομή του πλήρους καταλόγου ΙΑΔ βασίζεται στα διάφορα στοιχεία των βασικών πληροφοριών που παρέχονται στο πλαίσιο του κανονισμού (ΕΚ) αριθ. 1445/2007, ως ακολούθως:
      1.   Οργάνωση της εθνικής διαδικασίας ΙΑΔ και σχετικές πληροφορίες
      2.   Αγαθά και υπηρεσίες καταναλωτή
      2.1.   Έρευνες τιμών ειδών καταναλωτή
      
                  —
               
               
                  Περιλαμβάνει πληροφορίες σχετικά με την οργάνωση των ερευνών, τη δειγματοληψία, την αντιπροσωπευτικότητα, την επικύρωση, τους συντελεστές χρονικής και χωρικής διόρθωσης
               
            2.2.   Υπηρεσίες στέγασης
      
                  —
               
               
                  Περιλαμβάνει πληροφορίες σχετικά με τις πηγές στοιχείων και την ποιότητά τους, τη συμμόρφωση με τους ορισμούς, τυχόν διορθώσεις
               
            3.   Κρατικές υπηρεσίες (έρευνα για τους μισθούς μόνο)
      
                  —
               
               
                  Περιλαμβάνει πληροφορίες σχετικά με τις πηγές στοιχείων και την ποιότητά τους, τη συμμόρφωση με τους ορισμούς, τυχόν διορθώσεις
               
            4.   Κεφαλαιουχικά αγαθά και υπηρεσίες
      4.1.   Είδη εξοπλισμού
      
                  —
               
               
                  Περιλαμβάνει πληροφορίες σχετικά με την οργάνωση των ερευνών, τη δειγματοληψία, την αντιπροσωπευτικότητα, την επικύρωση
               
            4.2.   Κατασκευές
      
                  —
               
               
                  Περιλαμβάνει πληροφορίες σχετικά με την οργάνωση των ερευνών, τις πηγές στοιχείων και την ποιότητά τους, την αντιπροσωπευτικότητα, την επικύρωση
               
            5.   Τελική δαπάνη επί του ΑΕγχΠ
      
                  —
               
               
                  Περιλαμβάνει πληροφορίες σχετικά με τις πηγές στοιχείων και την ποιότητά τους, τη συμμόρφωση με τους ορισμούς, τυχόν διορθώσεις
               
            Κάθε κράτος μέλος παρέχει επικαιροποίηση του πλήρους καταλόγου ΙΑΔ τον Ιανουάριο κάθε έτους, κάθε φορά που το προηγούμενο έτος πραγματοποιήθηκαν αλλαγές στις χρησιμοποιηθείσες πηγές και μεθόδους.
      2.   Εκθέσεις σχετικά με τις έρευνες τιμών καταναλωτή
      
      Προς ικανοποίηση των απαιτήσεων της παραγράφου 5.3.3 του παραρτήματος I του κανονισμού (ΕΚ) αριθ. 1445/2007, κάθε κράτος μέλος υποβάλλει έκθεση για κάθε έρευνα τιμών καταναλωτή. Η δομή της έκθεσης έχει ως εξής:
      
                  1.
               
               
                  Προέρευνα
               
            
                  2.
               
               
                  Συλλογή τιμών
               
            
                  3.
               
               
                  Επικύρωση εντός της χώρας
               
            
                  4.
               
               
                  Επικύρωση μεταξύ των χωρών
               
            Οι εκθέσεις της έρευνας περιλαμβάνουν πληροφορίες συμπληρωματικές των πλήρων καταλόγων ΙΑΔ.
      3.   Ποιοτικά κριτήρια
      
      Τα κριτήρια που χρησιμοποιούνται στην αξιολόγηση της ποιότητας των βασικών πληροφοριών που παρέχονται είναι εκείνα που καθορίζονται στο άρθρο 12 του κανονισμού (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου, της 11ης Μαρτίου 2009, σχετικά με τις ευρωπαϊκές στατιστικές (1), σε συνδυασμό με τα ελάχιστα πρότυπα που καθορίζονται στο τμήμα 5 του παραρτήματος I του κανονισμού (ΕΚ) αριθ. 1445/2007.
      
         (1)  ΕΕ L 87 της 31.3.2009, σ. 164.